stanford-oval/wikipedia huggingface dataset:
במערב אין כל חדש (סרט, 2022)

| --- | --- |

כרזת הסרט בעברית
 מבוסס על:  "במערב אין כל חדש" מאת אריך מריה רמרק
 בימוי:  אדוארד ברגר 
 הופק בידי:  דניאל בריהל דניאל מארק דרייפוס מאלטה גרונרט קלייב בארקר מארק טוברוף לזלי פיטרסון איאן סטוקל
 תסריט:  איאן סטוקל לזלי פיטרסון אדוארד ברגר
 עריכה:  Sven Budelmann 
 שחקנים ראשיים:  פליקס קאמרר אהרון הילמר מוריץ קלאוס דניאל בריהל אלברט שוך סבסטיאן הולק אדין חסנוביץ' דייוויד סטריסאו
 מוזיקה:  האושקה
 צילום:  ג'יימס פרינד 
 מדינה:  גרמניה, ארצות הברית 
 חברת הפקה:  Amusement Park
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  12 בספטמבר 2022 (פסטיבל הסרטים הבין-לאומי בטורונטו) 28 באוקטובר 2022 (הפצה עולמית)
 משך הקרנה:  147 דקות
 שפת הסרט:  גרמנית, צרפתית 
 סוגה:  סרט מלחמה, סרט דרמה, סרט מבוסס יצירה ספרותית 
 מקום התרחשות:  החזית המערבית במלחמת העולם השנייה, צפון צרפת, ארדן, יער קומפיין, בפסקה זו רשומה אחת נוספת שטרם תורגמה 
 תקופת התרחשות:  מלחמת העולם הראשונה 
 פרסים:  European Film Award for Best Hair and Makeup Artist (Heike Merker)  פרס אוסקר למוזיקה המקורית הטובה ביותר (האושקה)  פרס אוסקר לעיצוב האמנותי הטוב ביותר  פרס אוסקר לסרט הבין-לאומי הטוב ביותר  European Film Award for Best Visual Effects (Frank Petzold, Viktor Müller, Markus Frank)  פרס אוסקר לצילום הטוב ביותר (ג'יימס פרינד)  פרס באפט"א לסרט הטוב ביותר 
 אתר רשמי
 דף הסרט ב־IMDb
 
במערב אין כל חדש (בגרמנית: Im Westen nichts Neues) הוא סרט דרמה אנטי-מלחמתי משנת 2022, שהופק בקופרודוקציה אמריקאית-גרמנית ומבוסס על רומן באותו השם מאת אריך מריה רמרק שיצא לאור בשנת 1929. הסרט מבוים על ידי אדוארד ברגר, ומככבים בו פליקס קאמרר, אהרון הילמר, מוריץ קלאוס, דניאל בריהל, אלברט שוך, סבסטיאן הולק, אדין חסנוביץ' ודייוויד סטריסאו.
בכורת הסרט התקיימה במהלך פסטיבל הסרטים הבין-לאומי בטורונטו ב-12 בספטמבר 2022, והוא עלה לשירות הזרמת המדיה של נטפליקס ב-28 באוקטובר 2022.
הסרט היה מועמד ב-14 קטגוריות בטקס פרסי האקדמיה הבריטית לקולנוע ה-76, מתוכן זכה ב-7 פרסים כולל פרס הסרט הטוב ביותר. הסרט היה מועמד גם לפרס הסרט הזר הטוב ביותר בטקס פרסי גלובוס הזהב ה-80.
הסרט היה מועמד לתשעה פרסי אוסקר, ביניהם פרס אוסקר לסרט הטוב ביותר, וזכה בארבעה מהם: פרס אוסקר לסרט הבינלאומי הטוב ביותר, פרס אוסקר לצילום הטוב ביותר, פרס אוסקר לעיצוב ההפקה הטוב ביותר ופרס אוסקר למוזיקה המקורית הטובה ביותר.
עלילה

באביב 1917, שלוש שנים לאחר פרוץ מלחמת העולם הראשונה, פאול באומר בן ה-17 מתגייס לצבא הקיסרות הגרמנית לצד חבריו לבית הספר, אלברט קרופ, פרנץ מולר ולודוויג בם. מבלי לדעת, הארבעה מקבלים מדים שנלקחו מחיילים שנהרגו בקרב, ונשלחים לחזית בצפון צרפת ליד לה מלמזון, שם הם מתיידדים עם סטניסלאוס "קאט" קצ'ינסקי, חייל מבוגר, וטג'אדן סטאקפליט. עוד באותו הלילה, השקפתם הרומנטית על המלחמה מתנפצת כשהם נקלעים למלחמת חפירות בחזית המערבית ולודוויג נהרג מירי תותחים.
ב-7 בנובמבר 1918, שר האוצר הגרמני מתיאס ארצברגר, שמאס באבידות ההולכות וגדלות, נפגש עם נציגי הפיקוד העליון הגרמני במטרה לשכנע אותם להתחיל במשא ומתן על שביתת הנשק עם מדינות ההסכמה. בינתיים, פאול וקאט גונבים אווז מחווה חקלאית סמוכה עבור ארוחת ערב. לאחר הארוחה, מבקש קאט מפאול להקריא לו מכתב מאשתו, המודאגת מכך שלא יוכל להשתלב מחדש בחברה לאחר סיום המלחמה. במקביל, שוכב פרנץ עם אישה צרפתייה ומביא עמו לחזית את צעיפה למזכרת.
בבוקר ה-9 בנובמבר, הגנרל פרידריכס מסיע את ארצברגר ואת המשלחת הגרמנית לרכבת לכיוון יער קומפיין, שם נערך המשא ומתן על הפסקת האש. פאול וחבריו יוצאים למשימה למצוא טירונים נעדרים שנשלחו לתגבר את יחידתם ומגלים שהם נהרגו בגז לאחר שהסירו את מסכותיהם מוקדם מדי. פרידריכס, שמתנגד למשא ומתן, מורה על התקפה לפני שתגבורת צרפתית תגיע. באותו הלילה, מגיעה משלחתו של ארצברגר ליער קומפיין וגדודו של פאול נשלח לחזית לצורך התקפת החיילים הצרפתיים.
בבוקר ה-10 בנובמבר, פרדיננד פוש, מפקדם העליון של כוחות מדינות ההסכמה, נותן לצבא הגרמני 72 שעות לקבל את תנאי הפסקת האש, ללא מקום למשא ומתן. בינתיים, הצבא הגרמני משתלט על קו החזית הצרפתי, אך נאלץ לסגת בעקבות מתקפת-נגד משולבת של טנקי סן שאמון, מטוסים ולהביורים. פרנץ מופרד מהקבוצה ואלברט נהרג בניסיון להיכנע. כשהוא לכוד בשטח הפקר עם חייל צרפתי, פאול דוקר אותו ונאלץ לצפות במותו האיטי והכואב. במקביל, לְארצברגר נודע על התפטרותו של הקיסר וילהלם השני, ובערב הוא מקבל הנחיות מהמרשל פאול פון הינדנבורג לקבל את תנאיהן של מדינות ההסכמה. פאול חוזר ליחידתו ורואה אותם חוגגים את סופה הקרב של המלחמה. פאול מוצא את טג'אדן הפצוע, שנותן לו את הצעיף של פרנץ. פאול וקאט מאכילים את טג'אדן ומנסים לנחמו, אך המום מהיותו נכה, טג'אדן מתאבד.
בסביבות השעה 5:00 ב-11 בנובמבר, חותמת המשלחת של ארצברגר על הסכם שביתת הנשק, שאמורה להיכנס לתוקף ב-11 בבוקר. לאחר שנודע להם על שביתת הנשק, פול וקאט גונבים מהחווה בפעם האחרונה, אך קאט נורה על ידי בנו הצעיר של האיכר ומת כשפול נושא אותו לבית החולים. מכיוון שהוא מעוניין לסיים את המלחמה כשיד הגרמנים על העליונה, מורה פרידריכס לפתוח בהתקפה ב-10:45. בייאושו, הורג פאול חיילים צרפתיים רבים לפני שנדקר בלבו שניות ספורות לפני השעה 11:00, כשהלחימה נפסקת והחזית משתתקת. זמן קצר לאחר מכן, טירון גרמני שזה עתה הגיע, אותו הציל פאול קודם-לכן, מוצא את גופתו השרויה בבוץ ונוטל ממנה את דסקית זיהויו של פאול ואת הצעיף.
צוות השחקנים והדמויות

פליקס קאמרר – פאול בוימר
מוריץ קלאוס – פרנץ מולר
אהרון הילמר – אלברט קרופ
דניאל בריהל – מתיאס ארצברגר
אלברט שוך – סטניסלאוס "קאט" קצ'ינסקי
אדין חסנוביץ' – טג'אדן סטאקפליט
טיבו דה מונטלמבר – גנרל פרדיננד פוש
דייוויד סטריסאו – גנרל פרידריכס
סבסטיאן הולק – מייג'ור פון בריקסדורף
הפקה > פיתוח

בפברואר 2020 נמסר כי חברת ההפקות "Amusement Park" תפיק עבור נטפליקס עיבוד חדש על בסיס הרומן הקלאסי "במערב אין כל חדש" משנת 1929 מאת אריך מריה רמרק. עוד נמסר כי הסרט יכתוב ויביים אדוארד ברגר. סרט זה הוא עיבודו הקולנועי השלישי במספר של הרומן לאחר עיבודו הקולנועי משנת 1930 מאת לואיס מיילסטון ועיבודו הקולנועי משנת 1979 מאת דלברט מאן. לברגר היה חשוב לקחת את הפרספקטיבה הגרמנית על המלחמה: "ההשקפה שלנו על המלחמה מעוצבת על ידי אבל ובושה, על ידי הרס ואשמה. שום דבר חיובי לא נשאר, לא ניצוץ של גבורה. מצאתי שזה אתגר גדול להפוך את הסיפור שלנו, הרקע שלנו ואת יחסנו למלחמה לכוח המניע מאחורי הסרט."
הפקה > ליהוק

יחד עם ההכרזה על הפקת הסרט, נמסר על ליהוקם של השחקן האוסטרי פליקס קאמרר לדמותו של פאול בוימר ושל השחקנים הגרמנים אהרון הילמר ומוריץ קלאוס לדמויותיהם של חבריו, אלברט קרופ ופרנץ מולר. בין השחקנים הנוספים שלוהקו נמנים דניאל בריהל, אלברט שוך, אדין חסנוביץ', דייוויד סטריסאו, אנדראס דוהלר, מייקל סטנגה, אדריאן גרונוולד וסבסטיאן הולק.
הפקה > צילומים

הצילומים התקיימו במשך 52 ימים מ-9 במרץ עד 24 במאי 2021; רוב הצילומים התקיימו בצ'כיה, ובפראג. צילומים נוספים התקיימו בגרמניה ובבלגיה. על הצילומים היה אמון הצלם ג'יימס פרינד, איתו עבד ברגר בעבר בסדרות הטלוויזיה "פטריק מלרוז" ו"כבודו".
הפצה

בכורת הסרט התקיימה במהלך פסטיבל הסרטים הבין-לאומי בטורונטו ב-12 בספטמבר 2022. באירופה, הסרט הוקרן לראשונה בהקרנת בכורה חגיגית במהלך פסטיבל הסרטים בציריך שהתקיימה בשלהי ספטמבר 2022. החל מ-29 בספטמבר 2022, הסרט הוקרן בבתי קולנוע נבחרים בגרמניה, והוא עלה לשירות הזרמת המדיה של נטפליקס ב-28 באוקטובר 2022. בישראל, הסרט הוקרן במהלך פסטיבל חיפה, ועלה לאקרנים בבתי קולנוע נבחרים של "קולנוע לב".
ביקורות > טרום בכורה

באוגוסט 2022, נמסר כי הסרט נבחר על ידי חבר המושבעים לסרטים גרמניים למועמדות בקטגוריית "הסרט הבינלאומי הטוב ביותר בטקס פרסי אוסקר ה-95. הסרט גבר על שמונה סרטים אחרים מגרמניה.
בנוסף, הסרט זכה לסיווג "בעל ערך מיוחד" על ידי ועדת הקולנוע והמדיה הגרמנית, בשל איכות עבודת הצילום של ג'יימס פרינד ואיכות הליהוק של צוות השחקנים הצעיר.
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס אוסקר | הסרט הטוב ביותר | במערב אין כל חדש | מועמדות |
| פרס אוסקר | התסריט המעובד הטוב ביותר | אדוארד ברגר | מועמדות |
| פרס אוסקר | הסרט הזר הטוב ביותר | במערב אין כל חדש | זכייה |
| פרס אוסקר | המוזיקה המקורית הטובה ביותר | וולקר ברטלמן | זכייה |
| פרס אוסקר | הסאונד הטוב ביותר | ויקטור פראשיל, פרנק קרוזה, מרקוס סטמלר, לארס גינזל וסטפן קורטה | מועמדות |
| פרס אוסקר | עיצוב ההפקה הטוב ביותר | עיצוב הפקה: כריסטיאן מ. גולדבק; עיצוב סט: ארנסטין היפר | זכייה |
| פרס אוסקר | הצילום הטוב ביותר | ג'יימס פרינד | זכייה |
| פרס אוסקר | האיפור ולעיצוב השיער הטובים ביותר | הייקה מרקר ולינדה אייזנהאמרובה | מועמדות |
| פרס אוסקר | האפקטים הוויזואליים הטובים ביותר | פרנק פצולד, ויקטור מולר, מרקוס פרנק וכמיל ג'עפר | מועמדות |
| פרסי האקדמיה הבריטית לקולנוע | הסרט הטוב ביותר | במערב אין כל חדש | זכייה |
| פרסי האקדמיה הבריטית לקולנוע | הבמאי הטוב ביותר | אדוארד ברגר | זכייה |
| פרסי האקדמיה הבריטית לקולנוע | השחקן הטוב ביותר בתפקיד משנה | אלברט שוך | מועמדות |
| פרסי האקדמיה הבריטית לקולנוע | התסריט המעובד הטוב ביותר | במערב אין כל חדש | זכייה |
| פרסי האקדמיה הבריטית לקולנוע | הסרט הטוב ביותר שאינו בשפה האנגלית | במערב אין כל חדש | זכייה |
| פרסי האקדמיה הבריטית לקולנוע | הליהוק הטוב ביותר | במערב אין כל חדש | מועמדות |
| פרסי האקדמיה הבריטית לקולנוע | הצילום הטוב ביותר | במערב אין כל חדש | זכייה |
| פרסי האקדמיה הבריטית לקולנוע | עיצוב התלבושות הטוב ביותר | במערב אין כל חדש | מועמדות |
| פרסי האקדמיה הבריטית לקולנוע | העריכה הטובה ביותר | במערב אין כל חדש | מועמדות |
| פרסי האקדמיה הבריטית לקולנוע | האיפור ועיצוב השיער הטוב ביותר | במערב אין כל חדש | מועמדות |
| פרסי האקדמיה הבריטית לקולנוע | המוזיקה הטובה ביותר בסרט | במערב אין כל חדש | זכייה |
| פרסי האקדמיה הבריטית לקולנוע | עיצוב ההפקה הטוב ביותר | במערב אין כל חדש | מועמדות |
| פרסי האקדמיה הבריטית לקולנוע | הסאונד הטוב ביותר | במערב אין כל חדש | זכייה |
| פרסי האקדמיה הבריטית לקולנוע | האפקטים החזותיים הטובים ביותר | במערב אין כל חדש | מועמדות |
NFL

| --- | --- |

 שם מלא:  National Football League
 תחום:  פוטבול אמריקאי
 מדינות:  ארצות הברית ארצות הברית
 קבוצות:  32
 קומישנר:  רוג'ר גודל
 תקופת הפעילות:  1920–הווה (כ־105 שנים)
 שמות קודמים:  American Professional Football Conference ‏(1920)   American Professional Football Association ‏(1920–1921)
 אלופה נוכחית:  פילדלפיה איגלס
 מירב הזכיות:  גרין ביי פאקרס (13 זכיות)
 www.nfl.com
ליגת הפוטבול הלאומית (באנגלית: National Football League), ובקיצור NFL, היא ליגת הפוטבול הלאומית והמקצוענית של ארצות הברית. ה-NFL היא הליגה המצליחה והנצפית ביותר בארצות הברית ואחת הליגות המצליחות בעולם.
היא כוללת 32 קבוצות מערים בארצות הברית. בניגוד לליגות הבכירות האחרות בארצות הברית, ה-NBA, ה-MLB וה-NHL לא משתתפות בה קבוצות מקנדה, שבה יש ליגת פוטבול עצמאית הנקראת CFL (אנ').
הליגה הוקמה בשנת 1920 תחת השם American Professional Football Association ובשנת 1922 שונה השם לשמה הנוכחי.
עד שנת 1960 משחקי הפוטבול הפופולריים ביותר שוחקו בליגות האוניברסיטאות. אך לאחר הגמר של שנת 1958 שהגיע להארכה ולאחר המיזוג עם ליגת ה-American Football League (אנ'), החלה הליגה לתפוס תאוצה עד שהפכה לליגת הספורט העשירה בארצות הברית כיום.
מיזוג AFL-NFL שהתרחש בשנת 1970, היה מיזוג בין ה-NFL לבין הליגה השנייה בגודלה בארצות הברית, ה-American Football League (ליגת הפוטבול האמריקאית ה-AFL). המיזוג בא כתוצאה מתחרות שהובילה ל"מלחמה" ממושכת בין שתי הליגות. המיזוג סלל את הדרך לליגה המשותפת, ששמרה על השם NFL ועל הסמל שלו. הליגה הפכה לליגה החזקה והאהודה ביותר באמריקה. המיזוג בדרך כלל מיוחס לתחילת העידן המודרני של הפוטבול האמריקאי המקצועני.
הליגה נפתחת כל שנה, על פי מסורת, בחג העבודה (Labor Day) (תחילת ספטמבר), נמשכת תוך כדי חג המולד וחג ההודיה, ומסתיימת בתחילת חודש פברואר. משחק הסופרבול, המתקיים בסוף העונה (תחילת פברואר), הוא משחק הגמר בו נפגשות שתי קבוצות, אלופת ה-AFC ואלופת ה-NFC, ובסיום המשחק נקבעת האלופה. הסופרבול הוא אירוע הספורט והטלוויזיה הגדול ביותר בארצות הברית כל שנה ועלות הפרסומות בו היא הגבוהה ביותר מכלל התוכניות המשודרות.
בעבר שבוע לאחר הסופרבול נערך משחק הפרו בול אשר מפגיש את כוכבי הליגה. החל מעונת 2010 הוקדם המשחק והוא נערך שבוע לפני הסופרבול. החל מעונת 2023, המשחק נערך במתכונת פוטבול דגלים.
הליגה נחשבת לליגת הספורט הפופולרית ביותר בעולם, עם ממוצע של 67,405 צופים למשחק.
פלייאוף

לפלייאוף מעפילות 7 קבוצות מכל ליגה (סה"כ 14 קבוצות). ארבע הקבוצות שסיימו במקום הראשון מכל אחד מארבעת הבתים מדורגות 1-4 לפי המאזן, וכן עולות שלוש הקבוצות בעלות המאזן הטוב ביותר שלא זכו בראשות הבתים ומדורגות 5, 6 ו-7 בשבוע הראשון של הפלייאוף הקבוצה המדורגת 2 משחקת מול המדורגת 7, 3 משחקת נגד המדורגת 6 ו-4 משחקת נגד 5. הקבוצה המדורגת ראשונה אינה משחקת בשבוע הראשון ועולות ישר לשלב חצי הגמר, בו הקבוצה המדורגת 1 משחקת נגד המנצחת בסיבוב הראשון המדורגת נמוך יותר, והמדורגת 2 (אם עולה) נגד המנצחת בסיבוב הראשון המדורגת גבוה יותר. בכל משחק, המדורגת הגבוהה יותר גם תזכה ביתרון הביתי. בשבוע השלישי נערכים משחקי הגמר של הליגות בין שתי המנצחות בסיבוב השני. שבועיים אחר כך מתקיים משחק הסופרבול בו מתמודדות שתי אלופות הליגות על תואר אלופת ה-NFL.
המשכורות

בליגה נקבעה משכורות מינימום לשחקן על פי הסכמים עם בין הנהלת הליגה לארגון שחקני ליגת ה-NFL. שכר המינימום בליגה משתנה בהתאם למספר השנים של כל שחקן בליגה. ה-NFL היא הליגה עם השכר הממוצע השני בגובהו בעולם לשחקן וזאת למרות שבכל קבוצה יש יותר מפי שניים שחקנים מאשר בקבוצות כדורגל ופי ארבעה או יותר מאשר בקבוצות כדורסל.
|  |  ליגת הפוטבול של ארצות הברית |  ליגת הפוטבול של ארצות הברית |  ליגת הפוטבול של ארצות הברית |  ליגת הפוטבול של ארצות הברית |
| --- | --- | --- | --- | --- |
| AFC | מזרח | צפון | דרום | מערב |
| AFC | באפלו בילס | בולטימור רייבנס | יוסטון טקסאנס | דנוור ברונקוס |
| AFC | מיאמי דולפינס | סינסינטי בנגלס | אינדיאנפוליס קולטס | קנזס סיטי צ'יפס |
| AFC | ניו אינגלנד פטריוטס | קליבלנד בראונס | ג'קסונוויל ג'אגוארס | לאס וגאס ריידרס |
| AFC | ניו יורק ג'טס | פיטסבורג סטילרס | טנסי טייטאנס | לוס אנג'לס צ'רג'רס |
| NFC | מזרח | צפון | דרום | מערב |
| NFC | דאלאס קאובויס | שיקגו ברס | אטלנטה פלקונס | אריזונה קרדינלס |
| NFC | ניו יורק ג'איינטס | דטרויט ליונס | קרוליינה פנתרס | לוס אנג'לס ראמס |
| NFC | פילדלפיה איגלס | גרין ביי פקרס | ניו אורלינס סיינטס | סן פרנסיסקו 49' |
| NFC | וושינגטון קומנדרס | מינסוטה ויקינגס | טמפה ביי באקנירס | סיאטל סיהוקס |
טריוויה

כאמור זכויות השידור למשחקי הליגה נחלקות בין ערוצי הטלוויזיה (CBS, FOX SPORT, ESPN, NBC) על פי הסכם עם מנהלת הליגה אשר גם לה יש ערוץ משלה (NFL NETWORK), שיר הפתיח של המשחק שמשודר בליל יום ראשון (Sunday Night Football) בערוץ NBC מבוצע על ידי זמרות מפורסמות שונות (ביניהן Pink, Faith Hill) והוא טייק-אוף על השיר Joan Jett - I hate myself for loving you שיר הפתיח שמשודר בליל יום שני (Monday Night Football) בערוץ Are you ready for some football" ABC" הוא טייק אוף על השיר Hank Williams Jr - All my rowdy friends are coming over tonight ומבוצע על ידי אותו הזמר. כמו כן, נעימת הפתיחה של המשחקים המשודרים ב־FOX SPORT על ידי FOX (אלו שאינם מיובאים לערוץ מערוצים אחרים כחלק מהסכם) משמשת גם את נעימת הפתיחה של התוכנית "ספורט" ברדיו ללא הפסקה.
השימוש לראשונה ברשת הקשר בין הקוורטרבק למאמן החל ב-1956 בקבוצת קליבלנד בראונס אחרי שממציא בשם ג'ורג' סרלס תושב קליבלנד פיתח קסדה ניסיונית עם משדר רדיו, הבראונס תחילה ניסו זאת באימונים, לאחר מכן המשחק הראשון שבו שיחקו איתה היה משחק הקדם עונה מול דטרויט ליונס ב-15 בספטמבר והמשיכו לשחק לאיתה לסירוגין בעונה הרגילה כאשר עוד קבוצות החלו גם להשתמש בקסדה שכזאת, בחודש אוקטובר של אותה שנה החליט הקומישינר ברט בל לאסור על שימוש במכשיר זה. רק בשנת 1994 אישרה מנהלת הליגה על שימוש ברשת הקשר זו ואילו רק בשנת 2008 אישרה מנהלת הליגה גם להגנה שיהיה שחקן עם אוזניות קשר בקסדה (live" helmet") אך עם אילוצים נוקשים, בהם מותר רק לשני שחקניי הגנה להיות עם "קסדה חיה", בעוד שרק לאחד מהם מותר לשחק עם הקסדה החיה כאשר הקסדה הרזרבית שלהם נעולה בתא/מזוודה. כמו כן כל הקסדות החיות חייבות להיות מסומנות בנקודה ירוקה. החל משנת 2012 הליגה הפסיקה להשתמש ברשת קשר אנלוגית ועברה להשתמש ברשת דיגיטלית, כמו כן, היצרנית החדשה "גבסר אנד שנאקנברג" מנברסקה אשר החליפה את "טלקס טכנולוגיות" פיתחה אוזניות יותר ידידותיות למשתמש בהם אין יותר עיכוב על ידי צליל "ביפ" הנשמע לפני הדיבור (כמו במכשירי מירס) וכעת המאמן יכול לדבר מיד אחרי שלחץ על כפתור ה־PTT‏ (Press To Talk).
קליבלנד בראונס היא הקבוצה היחידה בליגה ללא לוגו. הגרין ביי פאקרס היא הקבוצה היחידה שקרויה ע"ש נותן חסות (הראשון שלה, Indian Packing Company שסיפקה מדים וציוד למייסדה ארל "קרלי" לאמבו בתנאי שם הקבוצה יהיה שמה) היא גם הקבוצה היחידה בספורט האמריקאי שאיננה בבעלות פרטית ואשר מניותיה מחולקות בין אוהדיה כאשר אין אפשרות לאדם אחד להשתלט על הקבוצה וגם הקבוצה בעלת מספר האליפויות הרב ביותר (תשע אליפויות NFL ו-4 זכיות בסופרבול). אוהדי פילדלפיה איגלס ידועים לשמצה כאלימים ומסיבה זו אף הוקם בית משפט באצטדיון הבית שלהם שהוא בעל סמכות לעצור, לשפוט ולהעניש אוהדים סוררים. קבוצת שיקגו ברס (הדובים) נקראת כך כדי לחזק את הקשר עם קבוצת הבייסבול המקומית השיקגו קאבס (גורי דובים).
הערות שוליים

↑  נחשף: דו"ח המשכורות השנתי בספורט העולמי, באתר ynet, 27 בנובמבר 2018
↑  Mike Ozanian, The NFL’s Most Valuable Teams 2021: Average Team Value Soars To $3.5 Billion As League Shrugs Off Pandemic Year, Forbes (באנגלית)
↑  Cleveland Browns, Success and challenges in the NFL (1950–56) (באנגלית)
↑  NFL, NFL installs new coach-to-defense communications system, ‏Aug. 12, 2008
↑  Associated Press, NFL headsets going digital in new technology wave, ‏August 14, 2012
↑  Green Bay Packers (באנגלית)
| קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-AFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC | קבוצות ליגת ה-NFL> חטיבת ה-NFC |
| --- | --- | --- | --- | --- | --- | --- | --- |
| הבית המזרחי | הבית הצפוני | הבית הדרומי | הבית המערבי | הבית המזרחי | הבית הצפוני | הבית הדרומי | הבית המערבי |
| באפלו בילס | בולטימור רייבנס | יוסטון טקסאנס | דנוור ברונקוס | דאלאס קאובויס | שיקגו ברס | אטלנטה פאלקונס | אריזונה קרדינלס |
| מיאמי דולפינס | סינסינטי בנגלס | אינדיאנפוליס קולטס | קנזס סיטי צ'יפס | ניו יורק ג'איינטס | דטרויט ליונס | קרוליינה פנתרס | לוס אנג'לס ראמס |
| ניו אינגלנד פטריוטס | קליבלנד בראונס | ג'קסונוויל ג'אגוארס | לאס וגאס ריידרס | פילדלפיה איגלס | גרין ביי פקרס | ניו אורלינס סיינטס | סן פרנסיסקו 49' |
| ניו יורק ג'טס | פיטסבורג סטילרס | טנסי טייטאנס | לוס אנג'לס צ'רג'רס | וושינגטון קומנדרס | מינסוטה ויקינגס | טמפה ביי באקנירס | סיאטל סיהוקס  |
| --- | --- |
בקרת זהויות :  NLI: 987007265987005171  GND: 1048975-7  ISNI: 0000 0004 0580 5844  LCCN: n80098551  SNAC: w6vm9cg1  VIAF: 123795585   WorldCat (עם VIAF): 123795585
היסטוריה של מאלי

הסמל של מאלי
ההיסטוריה של מאלי תחילתה בערך במאה ה-11 במאלי המודרנית והיא נמשכת עד ימינו.
היסטוריה מוקדמת (700 - 1591)

בהיסטוריה המוקדמת של מאלי המדינה נשלטה על ידי שלוש אימפריות מערב-אפריקאיות - אימפריית גאנה, אימפריית מאלי (כונתה: Manden Kurufa) ואימפריית סונגהאי. אימפריות אלו שלטו על מעבר הסחורות במדבר סהרה שכללו זהב, מלח וסחורות יקרות אחרות והיו בקשר עם המזרח התיכון והתחברו עם התרבות ששלטה בו. כל האימפריות הללו קמו באזור שמכונה סודאן המערבית במדבר סהרה שהוא אזור מלא בסוואנות שממוקם בין מדבר סהרה מצפון לבין יערות הגשם הטרופיים לאורך החוף של גינאה מדרום. האימפריות התאפיינו במנהיגות חזקה וקשוחה אשר מבוססת על קשרים ופרוטקציות במינוי בעלי המעמד ומינוי קרובי משפחה לתפקידי המפתח.
היסטוריה מוקדמת (700 - 1591) > אימפריית גאנה

אימפריית גאנה נשלטה על ידי הסונינקים שאזור מגוריהם היו בגבול המדינות מאלי ומאוריטניה. היא הוקמה כנראה במאה ה-5 לספירה והייתה השולטת העיקרית במעבר הסחורות במדבר סהרה בין השנים 700–1075. האימפריה התרחבה בעיקר ברחבי מזרח מאוריטניה, מערב מאלי, וצפון סנגל.
האימפריה התפרקה בשנת 1078 בעקבות מריבות משפחתיות בין חברי השלטון.
היסטוריה מוקדמת (700 - 1591) > אימפריית מאלי

אימפריית מאלי הייתה אימפריה מסחרית שפרחה במערב אפריקה מהמאה ה-13 עד המאה ה-16 לספירה. האימפריה הוקמה על ידי סונדיאטה קייטה (אנ') והתפרסמה בזכות עושרם של שליטיה, במיוחד של מנסא מוסא הראשון, מלך מאלי. זאת הייתה האימפריה הגדולה ביותר במערב אפריקה והיא השפיעה עמוקות על התרבות של מערב אפריקה באמצעות התפשטות השפות שלה, חוקיה ומנהגיה.
האימפריה החלה בתור ממלכה שהייתה מורכבת מאנשי הקבוצה האתנית-אפריקאית מנדינקה בחלקו העליון של נהר ניז'ר, סביב העיר ניאני (אנ'). במהלך המאות ה-11 וה-12 היא החלה להתפתח כאימפריה בעקבות דעיכתה של אימפריית גאנה מצפון. במהלך תקופה זו עברו נתיבי הסחר דרומית לסוואנה של אפריקה, מה שהביא להמרצת צמיחתה. סונדיאטה קייטה נחשב כמייסד האימפריה. הוא שלט בין השנים 1230–1260 והרחיב את גבולותיה, שנחשבים לחלקה המערבי של מאלי של ימינו. סונדיאטה קייטה היה נסיך לוחם של שושלת קייטה (אנ'), אשר קראה לשחרור העם המאלי משלטון מלך אימפריית סוסו, סומורו קאנטה.
בשנת 1360 פרצה מלחמת אזרחים על רקע מעבר המלוכה בירושה. אימפריית מאלי הייתה כבר חלשה כאשר החלה מלחמת האזרחים, והמלחמה טלטלה אותה עוד יותר. החל מ-1507 החלו מדינות שכנות לכבוש את השטחים הקיצוניים של מאלי. בין השנים 1542–1545 פלשו כוחות מאימפריית סונגהאי לעיר הבירה ניאני, אך לא הצליחו לכבוש את האימפריה. בשנת 1670 בזזה ושרפה אימפריית באמאנה (אנ') את ניאני. אימפריית מאלי התפוררה במהירות, חדלה מלהתקיים והוחלפה על ידי ממלכות עצמאיות.
היסטוריה מוקדמת (700 - 1591) > אימפריית סונגהאי

אימפריית סונגהאי הייתה מדינה במערב אפריקה אשר מתחילת המאה ה-15 ועד לסוף המאה ה-16 הייתה אחת מהאימפריות האפריקאיות הגדולות ביותר אי פעם. האימפריה נשאה את שמה של הקבוצה האתנית השולטת סונגהאי ובירתה הייתה גאו, שחלשה על מדינה קטנה מהמאה ה-11. לב האימפריה שכן במקום עיקולו של נהר הניז'ר, במדינות ניז'ר ובורקינה פאסו. הסונגאי יישבו את גאו בשנת 800 לערך. ב-1340 ניצלה המדינה את חולשתה של אימפריית מאלי, וביססה את עצמאותה. לאחר שסכסוכי הירושה העמיקו את המשבר במאלי הצליחה אימפריית סונגהאי להרחיב את שטחה מערבה לאורך הסאהל. ב-1591 הובסה האימפריה על ידי מרוקו בהנהגת אחמד אל-מנסור והיא התמוטטה.
היסטוריה מוקדמת (700 - 1591) > אימפריית סעדי

שושלת סעדי שלטה באזורים: גאו, טימבוקטו ודז'נה, החל מנפילת אימפריית סונגהאי ב-13 במרץ 1591 ועד לסביבות סוף המאה ה-17.
אחרי האימפריות (1591 - 1892)

לאחר שאימפריית סונגהאי התפרקה, לא נשארה שום מדינה ששלטה באזור ואפילו אימפריית סעדה לא הצליחה לכבוש את כל האזורים בארץ ולכן קמו מספר ממלכות קטנות שניסו לרשת את הארץ, אחת היורשות הבולטות הייתה מאלי.
אחרי האימפריות (1591 - 1892) > אימפריית במברה / ממלכת סגוו

האימפריה במברה התקיימה כמדינה בין השנים 1712–1861 והתבססה בעיקר על בני שבט הסגוו. מדינה זו שלטה באזורים של דרום ומרכז מאלי. ב-10 במרץ 1861 הוכרזה קץ האימפריה.
אחרי האימפריות (1591 - 1892) > ממלכת קרטה

הפיצול בשושלת של משפחת הסגוו הוביל להקמת מדינה זו שכונתה לפעמים במברה 2. המדינה שלטה בכל הצד המערבי של מאלי ופעלה בין השנים 1753–1854. האימפריה פורקה על ידי עומר טול מנהיג האימפריה הטוקולרית לפני שהלך להילחם באימפריית במברה.
אחרי האימפריות (1591 - 1892) > ממלכת קנדוגו

ממלכת קנדוגו הוקמה במאה ה-17 ושלטה במה שהיום אזור הגבול של מאלי ובורקינה פאסו.
אחרי האימפריות (1591 - 1892) > מאסינה

מדינה נוספת שקמה בעקבות ההתקוממות האיסלאמית באזורי מאלי. המדינה כרתה ברית עם אימפריית במברה כנגד אימפריית טוקולר. מדינה זו נכבשה לבסוף על ידי עומר טול בשנת 1862.
אחרי האימפריות (1591 - 1892) > אימפריית טוקולר

אימפריית טוקולר נוסדה על ידי אל חאג' עומר טול. בשנת 1864 שלטה האימפריה ברוב שטחי מאלי של ימינו עד לכיבוש הצרפתי בשנת 1890.
אחרי האימפריות (1591 - 1892) > אימפריית וואסולו

אימפריית וואסולו התקיימה זמן מועט מאוד (כ-20 שנה) החל משנת 1878 ועד שנת 1898. בראש האימפריה עמד סמורי טור. בתחילת קיומה של האימפריה שטחה היה מה שבימינו גינאה העליונה ודרום מערב מאלי, אך בהמשך עברה האימפריה לשטח חוף השנהב עד לכיבוש הצרפתי.
הקולוניזציה הצרפתית (1892 - 1960)

החל משנת 1892 החל במאלי שלטון קולוניאלי צרפתי. בשנת 1893 מונה מושל מטעם ממשלת צרפת על אזור זה שנקרא בפיהם סודאן הצרפתית (צרפת סודאן) אך ההתנגדות לממשל הצרפתי המשיכה. בשנת 1905 רוב השטח של מאלי היה בשלטון צרפת.
בשנת 1958 החלו התושבים לנסות ולהקים ריבונות משלהם והצטרפו לקהילה הצרפתית ובהמשך (ב-1959) גם הכריזו על הקמת מדינה עצמאית בשטח מאלי. רק ב-31 במרץ 1960 הסכימה צרפת להכיר במדינה זו כמדינה עצמאית וב-20 ביוני 1960 הודיעו רשמית על הקמת המדינה ומינו את מודיבו קייטה לנשיאה הראשון.
העצמאות (1960 - היום)

| --- | --- |
רשומים: 2,148,667
מצביעים: 693,335
האיחוד הסודני - אפריקאי דמוקרטי: 522,080 קולות
מפלגה לסולידריות ולקדמה: 167,575 קולות
המאה ה-21 > שנות ה-2000

כיוון שקונארה כיהן כנשיא למשך שתי קדנציות רצופות, המקסימום שמאפשר החוק במאלי, הוא לא היה יכול לגשת לבחירות ב-2002. על כן רץ לנשיאות אמדו טומני טורה והצליח לזכות בבחירות.
בחירות 2002 במאלי והעברת השלטון החלקה מקונארה לטורה סימלו את הפיכת המדינה לדמוקרטיה, למרות אי סדרים בבחירות ואחוז הצבעה נמוך.
בבחירות לפרלמנט, אף מפלגה לא זכתה ברוב הקולות, והנשיא הנבחר טורה הקים קואליציה כשהוא מבטיח לטפל בבעיות הדוחקות ולקדם את הפיתוח החברתי והכלכלי של מאלי.